Kinders sterf ná niggie noedels gaarmaak | Maroela Media
Kinders sterf ná niggie noedels gaarmaak
Drie kinders, onder wie 'n vier maande oue baba, is Sondag op pad na 'n kliniek dood nadat hulle noedels geëet het wat deur een van die oorledenes gaargemaak is.
Die kinders, Sinothando Ngwendu (11), Olwam Ngwendu (7) en die vier maande oue Athenkosi Ngwendu, is Saterdag saam met hul grootouers na New Brighton in die Oos-Kaap om by familie te kuier en daar te oornag.
Sinothando is Olwam en Athenkosi se niggie.
"Die 11-jarige dogtertjie is die volgende dag winkel toe en het 'n pakkie noedels gekoop vir haar nefies om te eet, voordat hulle huis toe sou gaan. Sy het die noedels gaargemaak en self ook daarvan geëet," sê kol. Priscilla Naidu, polisiewoordvoerder.
"Kort nadat hulle by die huis aangekom het, het Sinothando van naarheid begin kla. Olwam het ook vir sy ouma gesê hy het maagpyn en is naar."
Die ouma het na bewering vir die kinders water gegee, waarna hulle per motor na die Motherwell-kliniek is. Athenkosi is in 'n ander motor na dieselfde kliniek geneem.
"Al drie die kinders is in die motors op pad na die kliniek toe dood," sê Naidu.
'n Nadoodse ondersoek is intussen van stapel gestuur om die presiese oorsaak van die kinders se dood te bevestig.
Die polisie ondersoek steeds die saak.
Wêreld belê steeds in SA – Ramaphosa
Paramedici verongeluk in die Oos-Kaap
Onbehandelde bloekompale sterker en 'groener'
Ai, Here Jesus vertroos die familie. Dis so verskriklik hartseer. Wat kon in daai noedels wees wat do vinnig doodmaak? Baie vreemd…..
Dit is afgryslik!
Hoop iemand het die breinselle om die noedels van die rak te verwyder en te laat ondersoek.
Watse noodles was dit?
Mense moet bewus wees van sulke produkte. Daar is duisende mense wat die goed eet en kan hoe risiko wees. Deel asb die "brand" aan.